CELEX: 22009D0056
Language: lt
Date: 1243555200000
Title: 2009 m. gegužės 29 d. EEE jungtinio komiteto sprendimas Nr. 56/2009, iš dalies keičiantis EEE susitarimo I priedą (Veterinarijos ir fitosanitarijos klausimai)

3.9.2009   
            
            
               LT
            
            
               Europos Sąjungos oficialusis leidinys
            
            
               L 232/4
            
         
      EEE JUNGTINIO KOMITETO SPRENDIMAS
   
   Nr. 56/2009
   2009 m. gegužės 29 d.
   iš dalies keičiantis EEE susitarimo I priedą (Veterinarijos ir fitosanitarijos klausimai)
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą su pakeitimais, padarytais Protokolu, patikslinančiu Europos ekonominės erdvės susitarimą (toliau – Susitarimas), ypač į jo 98 straipsnį,
   kadangi:
   
               (1)
            
            
               Susitarimo I priedas buvo iš dalies pakeistas 2009 m. balandžio 24 d. EEE jungtinio komiteto sprendimu Nr. 41/2009 (1).
            
         
               (2)
            
            
               Į Susitarimą turi būti įtrauktas 2008 m. sausio 25 d. Komisijos sprendimas 2008/77/EB, patvirtinantis klasikinio kiaulių maro likvidavimo laukinių kiaulių populiacijoje ir skubios šių kiaulių vakcinacijos nuo šios ligos Bulgarijoje 2008 m. planus (2).
            
         
               (3)
            
            
               Į Susitarimą turi būti įtrauktas 2008 m. sausio 28 d. Komisijos sprendimas 2008/88/EB, iš dalies keičiantis Sprendimo 2005/59/EB nuostatas dėl Slovakijos teritorijų, kuriose turi būti įgyvendinti klasikinio kiaulių maro tarp laukinių kiaulių išnaikinimo ir neatidėliotinos jų vakcinacijos nuo klasikinio kiaulių maro planai (3).
            
         
               (4)
            
            
               Į Susitarimą turi būti įtrauktas 2008 m. sausio 30 d. Komisijos sprendimas 2008/97/EB, iš dalies keičiantis Sprendimą 93/52/EEB paskelbiant, kad tam tikruose Italijos administraciniuose regionuose nėra oficialiai nustatyta galvijų bruceliozės (B. melitensis), ir Sprendimą 2003/467/EB paskelbiant, kad tam tikruose Italijos administraciniuose regionuose nėra oficialiai nustatyta galvijų tuberkuliozės ir galvijų bruceliozės ir kad tam tikruose Lenkijos administraciniuose regionuose nėra oficialiai nustatyta enzootinės galvijų leukozės (4), pataisytas OL L 281, 2008 10 24, p. 35.
            
         
               (5)
            
            
               Į Susitarimą turi būti įtrauktas 2008 m. vasario 22 d. Komisijos sprendimas 2008/159/EB, iš dalies keičiantis Sprendimą 2007/683/EB, patvirtinantį laukinių kiaulių populiacijos klasikinio kiaulių maro likvidavimo tam tikrose Vengrijos teritorijose planą (5).
            
         
               (6)
            
            
               Šis sprendimas netaikomas Islandijai ir Lichtenšteinui,
            
         NUSPRENDĖ:
   1 straipsnis
   I priedo I skyrius iš dalies keičiamas taip:
   
               1.
            
            
               3.2 dalyje antraštinės dalies „AKTAI, Į KURIUOS ELPA VALSTYBĖS IR ELPA PRIEŽIŪROS INSTITUCIJA TURI DERAMAI ATSIŽVELGTI“ 29 punktas (Komisijos sprendimas 2005/59/EB) papildomas šia įtrauka:
               
                           „—
                        
                        
                           
                              32008 D 0088: 2008 m. sausio 28 d. Komisijos sprendimas 2008/88/EB (OL L 28, 2008 2 1, p. 34).“
                        
                     
         
               2.
            
            
               3.2 dalyje antraštinės dalies „AKTAI, Į KURIUOS ELPA VALSTYBĖS IR ELPA PRIEŽIŪROS INSTITUCIJA TURI DERAMAI ATSIŽVELGTI“ 42 punktas (Komisijos sprendimas 2007/683/EB) papildomas šia įtrauka:
               „su pakeitimais, padarytais:
               
                           —
                        
                        
                           
                              32008 D 0159: 2008 m. vasario 22 d. Komisijos sprendimu 2008/159/EB (OL L 51, 2008 2 26, p. 21).“
                        
                     
         
               3.
            
            
               3.2 dalyje po antraštinės dalies „AKTAI, Į KURIUOS ELPA VALSTYBĖS IR ELPA PRIEŽIŪROS INSTITUCIJA TURI DERAMAI ATSIŽVELGTI“ 43 punkto (Komisijos sprendimas 2007/870/EB) įterpiamas šis punktas:
               
                           „44.
                        
                        
                           
                              32008 D 0077: 2008 m. sausio 25 d. Komisijos sprendimas 2008/77/EB, patvirtinantis klasikinio kiaulių maro likvidavimo laukinių kiaulių populiacijoje ir skubios šių kiaulių vakcinacijos nuo šios ligos Bulgarijoje 2008 m. planus (OL L 23, 2008 1 26, p. 28).
                           Šis aktas netaikomas Islandijai.“
                        
                     
         
               4.
            
            
               4.2 dalies 14 punktas (Komisijos sprendimas 93/52/EEB) ir 70 punktas (Komisijos sprendimas 2003/467/EB) papildomi šia įtrauka:
               
                           „—
                        
                        
                           
                              32008 D 0097: 2008 m. sausio 30 d. Komisijos sprendimas 2008/97/EB (OL L 32, 2008 2 6, p. 25), pataisytas OL L 281, 2008 10 24, p. 35.“
                        
                     
         2 straipsnis
   Sprendimų 2008/77/EB, 2008/88/EB, 2008/97/EB, pataisyto OL L 281, 2008 10 24, p. 35, ir 2008/159/EB tekstai norvegų kalbomis, kurie turi būti paskelbti Europos Sąjungos oficialiojo leidinio EEE priede, yra autentiški.
   3 straipsnis
   Šis sprendimas įsigalioja 2009 m. gegužės 30 d., jei EEE jungtiniam komitetui buvo pateikti visi pranešimai, kurie numatyti Susitarimo 103 straipsnio 1 dalyje (6).
   4 straipsnis
   Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
   
      Priimta Briuselyje 2009 m. gegužės 29 d.
      
         
            EEE jungtinio komiteto vardu
         
         
            Pirmininkas
         
         Alan SEATTER
         
      
   
   
      (1)  OL L 162, 2009 6 25, p. 16.
   
      (2)  OL L 23, 2008 1 26, p. 28.
   
      (3)  OL L 28, 2008 2 1, p. 34.
   
      (4)  OL L 32, 2008 2 6, p. 25.
   
      (5)  OL L 51, 2008 2 26, p. 21.
   
      (6)  Konstituciniai reikalavimai nenurodyti.